Turdetani

An DurdetanedAtlas ar bed keltiek, M. Bodlore-Penlaez, E. Chartier-Le Floc'h, D. Kervella, Coop Breizh, 2014, p. 33, pe Turdetani e latin, a oa ur bobl rakroman eus Hispania Baetica hag a oa o chom e Turdetania, er reter d'ar stêr Guadiana, e saonenn ar Guadalquivir adalek an Algarve en Portugal betek ar Sierra Morena, e bro sevenadur kozh an Tartessos.

En hanternoz dezho edo an Turduli, er c'hornôg ar bobl Conios, hag er reter ar Bastetanos. Bras e oa levezon ar C'hresianed warno. Se zo kaoz e roas an Durdetaned o skoazell dezho en emgann Alalia, er VIvet kantved kent JK, a-enep Kartada. Diwar-se e klaskas Kartada diskar o monarkiezh.

Hervez Herodotos e vevent dindan ar roue Argantonios a zegemeras trevadennerien fenikian er Vvet kantved kent JK. Lezennoù skrivet o devoa, hag implij a raent Keltibered evel soudarded d'ober brezel ouzh Roma.
Hervez Strabo e oant ar bobl sevenetañ en ledenez Iberia, diouzh ar patrom roman ha gresian eta.

Goude an Eil brezel punek en em savas an Durdetaned a-enep o gouarnour roman en 197. E 195 e voe anvet Cato an Henañ da gonsul, ha Hispania a voe roet dezhañ.

 O c'hêrioù pennañ 
 Abra/Torredonjimeno
 Acinipo/Ronda la Vieja
 Aípora/Montoro
 Asido/Medina Sidonia
 Asta/Mesas de Asta
 Ástigis/Écija
 Aurgi/Jaén
 Baesuri/Castro Marim Balleia/Ribera del Fresno
 Balsa/Tavira
 Bora/Las Casillas de Martos
 Caetobriga/Setúbal
 Callentum/Cazalla de la Sierra
 Carisa/Espera
 Carmo/Carmona
 Corduba/Córdoba Hispalis/Sevilla
 Ilipa/Alcalá del Río
 Ilipla/Niebla
 Ilturir/Atarfe
 Ipolka/Porcuna
 Italica/Santiponce
 Itucci/Escacena del Campo
 Licabrum/Cabra Myrtilis/Mértola
 Onuba/Huelva
 Orippo/Dos Hermanas
 Ossonoba/Faro
 Ostippo/Estepa
 Pésula/Salteras
 Tucci/Martos
 Urso/Osuna

Notennoù

Rummad:Pobloù an Henamzer
Rummad:Istor Andalouzia
Rummad:Turdetaned